EN NETFLIX-SERIE
GLEM DET. VI ER KNAPT NOK VENNER LÆNGERE.
UNDSKYLD, TAO, ER DU OKAY???
Du er meget højlydt.
Jeg har hovedtelefoner på.
Du slår stadig hårdt på trommerne,
-jeg kan høre dig gennem væggen. -Fint. Undskyld.
Er du vred over noget bestemt?
Eller er du endelig kommet i din rebelske fase?
Er der sket noget?
Har du hørt om Harry Greens slåskamp med Nick og Tao?
Begge var min skyld.
Jeg var der ikke, men jeg er 95 % sikker på, at det var Harrys skyld.
Hvad sker der?
Før jeg mødte Nick, var jeg på en måde
kærester med en anden.
Jeg kunne lide ham, men…
…han fik mig til at føle, at jeg ødelagde hans liv.
Som om jeg ikke skulle eksistere.
Og nu har Nick mistet sine venner
og kommer i slåskampe på grund af mig.
Jeg føler bare,
at jeg ødelægger andres liv.
Og at jeg ikke skulle eksistere.
Du ødelægger ikke mit liv.
Tak.
Skal jeg lave pizza til aftensmad?
Ville det hjælpe?
Jeg er ikke sulten.
Jeg spiser nok senere.
Okay.
Tao.
Jeg hørte, at Harry blev bortvist for at slås, så…
…det er godt.
Han sagde, han ikke vil snakke med dig.
Okay, 10. årgang.
Før vi begynder, skal jeg minde jer om,
at Truham-Higgs Idrætsdag er på fredag.
Sørg for at være skrevet op inden torsdag.
Vi kunne spydkaste igen
-ligesom sidste år. -Du spiller rugby.
Og hvad så?
Rugbyholdet spiller altid rugby til idrætsdag.
Så jeg tror ikke, vi kan stille op i det samme i år.
Hej.
Skal vi spise frokost sammen?
Det kan jeg ikke.
Beklager.
Kom ind.
Charlie! Hvordan går det?
Jeg vil gerne stoppe på rugbyholdet.
Hvorfor?
Rugby er ikke noget for mig.
Har drengene drillet dig?
-Skal jeg snakke med nogen? -Nej.
Det er bare mig.
Hvor er Charlie?
Jeg troede, han var her.
Jeg troede, han spiste med dig.
-Undgår han også dig? -Jeg undgår ham.
-Hvorfor? -Fordi jeg er vred på ham.
Charlie er min ven. Jeg var bekymret, da han begyndte til rugby
og blev venner med dig,
fordi jeg vidste, at idioterne fra din årgang ville drille ham.
Gæt engang. Det blev han.
Jeg beskytter ham ikke, når han har glemt mig.
Jeg fortjener værdsættelse.
Havde han bare sagt, at I var kærester,
havde det måske været anderledes.
Måske havde jeg taget den med ro, og Harry havde ladet os være.
Jeg tror, at Charlie er nervøs for at fortælle dig det,
fordi din mening betyder noget for ham.
Fordi han elsker dig højt.
Ja.
Det tror jeg, når jeg ser det.
Hvorfor undgår han dig?
Jeg tror…
…at han synes, det er hårdt at lyve om os.
Han er ikke vred over, at jeg ikke er sprunget ud.
Han ved, at jeg ikke er klar til at springe ud.
Hør.
Jeg har kendt Charlie, siden vi var 11,
og han har altid troet, at selve hans eksistens
irriterer folk.
Ja.
Det indtryk fik jeg.
Han vil ikke tvinge dig til at springe ud.
Han vil aldrig fortælle dig det,
men han vil nok gerne være mere
end "hemmelig fyr, du kysser i hemmelighed."
Hvis du ikke kan give ham mere…
…er det fint,
men han vil altid have det dårligt med sig selv.
Du bør tale med ham.
-Det bør du også. -Nej.
Jeg forbliver vred på ham lidt endnu.
Du skulle prøve rugby.
Det er god afledning for negativitet.
CHARLIE HVAD SKER DER? TAL TIL MIG
UNDSKYLD
SKRIVER…
TRUHAM-HIGGS IDRÆTSDAG!
Det føles som en evighed siden.
Vil du tilbage til Truham?
Du behøver ikke.
Vi kunne lade, som om vi har forstuvet anklerne.
Os alle tre?
Var vi ude for en ankelrelateret ulykke?
Jeg kunne have forstuvet håndleddet eller fået en rygskade.
Vi finder ud af detaljerne.
Nej.
Jeg…
Jeg vil gerne.
Idrætsdag!
Elle!
Hej.
Det er som i gamle dage.
Jeg troede aldrig, jeg skulle tilbage til dette helvede.
Vi kan skjule os på biblioteket.
Jeg vil heller ikke være her.
Jeg er ikke meldt til noget.
Hvis frk. Singh fanger mig, skal jeg
sikkert springe højdespring.
Det er fint, Tao.
Studerende fra Truham og Higgs.
Velkommen til dagen, jeg ved, I alle har glædet jer til,
Truham og Higgs' Idrætsdag.
Jeg er sikker på, at I er klar til at gøre jeres bedste,
det håber jeg i hvert fald,
for hvis I ikke er tilmeldt noget…
-Hej! -Hej!
…dræber frk. Singh jer.
-Hvor er Charlie? -Har ikke set ham.
Med rugbyholdet.
Kampen er først sidst på dagen.
Hun siger, at hun ikke dræber jer.
Men hun bandlyser jer fra
kampen mellem de Røde og de Blå i dag,
en endnu værre skæbne, hvis I spørger mig.
Held og lykke allesammen, og dyrk så noget sport!
-Hr. Ajayi? -Charlie.
Der er ikke nogen begivenheder i kunstlokalerne.
Jeg håber ikke, du spørger mig, om du må være her hele eftermiddagen.
Du har spist frokost herinde meget på det sidste.
Gentager sidste år sig?
Isolerer du dig og undgår at snakke med nogen?
Nej.
Jeg tvinger dig ikke, for jeg er en flink lærer.
Da jeg gik i skole,
troede jeg, at det var lettere at gemme sig fra det hele.
Sommetider er ensomhed lige så slemt.
Du må ikke lade nogen få dig til at forsvinde, Charlie.
Tao Xu!
Nej.
Du er den eneste på 10. årgang, der ikke er tilmeldt noget.
Ja?
Du skal løbe 200 meter for blåt hold.
Vær ved startlinjen om tre minutter.
Vent! Hvad?
Ingen brok.
Der var kun plads der.
Jeg kan ikke løbe.
Det kan han ikke.
-Kan du ikke? -Altså…
…ikke hurtigt.
Byt trøje med mig.
Hvad? Hvorfor?
Du hader at løbe. Jeg løber for dig.
Tak.
Det er fint.
Jeg er…
…ked af det.
10. og 11. årgang løber 200 meter…
Undskyld for alting.
…der er samling ved startlinjen.
Jeg håber, I har jeres løbesko på.
Er du besat af mig?
Find jeres pladser, tak!
På pladserne!
Klar!
-Jeg havde glemt, han er hurtig. -Kom så!
Kom så, Charlie!
Du skal ikke have en mening om noget, jeg gør.
Skal jeg fortælle folk om dig og Nick?
Skal jeg fortælle folk om mig og dig?
Det tænkte jeg nok.
Men det gør jeg ikke, fordi jeg er ordentlig.
Jeg forstår, at du er ved at finde ud af din seksualitet,
men jeg gider ikke føle mig dårlig,
fordi du hader dig selv.
Så lad mig være.
Bare lad mig være.
Deltagere i 11. årgangs højdespring, det er jeres store øjeblik.
Spring over til frk. Singh.
-Undskyld… -Undskyld.
Jeg skulle have været en bedre ven.
Jeg skulle ikke være blevet vred.
Jeg gjorde det svært for dig.
Jeg skulle have passet på dig, som du passede på mig.
-Filmaften på lørdag? -Ja.
Jeg har en lang liste af film, du skal se.
Jeg hader nok de fleste.
Det ved jeg.
Elle og jeg ville på opdagelse i hendes gamle klasser.
-Vil du med? -Nej.
Tag du bare afsted.
Kom så, Isaac!
Du kan godt, Tara!
Ja!
Der.
-Tog det dig ikke fire måneder? -Jo. Jeg var her hvert frikvarter.
-Laver du landskaber i år? -Ja.
Mit er dårligt.
Det er på tørrestativet.
Jeg ved, det er skidt.
Det er det ikke. Det er bare…
Jeg tror ikke, det tæller som et landskab, når der er mennesker.
Er det træls på Truham uden mig?
Ja.
Alting er træls uden dig.
Jeg er okay nu.
Det lover jeg.
Jeg skulle fortælle dig noget.
Hvad?
Du har det forkerte holds maling.
-Det er Charlies skyld, fordi vi byttede. -Bare tør det af.
Det kommer ikke af.
Jeg vil finde mit gamle skab.
Jeg ved, at det er spændende,
men det er endelig blevet tid til, at I skal se
nogle teenagere støde ind i hinanden og falde gentagende gange.
Det er rigtigt,
rugbykampen mellem de Røde og de Blå skal til at begynde.
Er nogen flinke at forklare mig reglerne?
Jeg forstår dem ikke.
-En, to, tre, Røde! -Røde!
Kom så, drenge!
Lad os spille!
Er du okay, Nick?
Jeg har det fint.
Blåt hold gør det ret godt.
Men rødt hold har Nick Nelson, så de er nærmest garanteret sejr.
Godt arbejde, Nick.
Kom så, Nick.
Nick!
Skal du ikke fortælle Nick, at han skal spille?
Nej, ellers tak.
Jeg vil ikke slå op.
Jeg ved, at folk har såret dig.
Og at du tror, at jeg hellere vil undvære dig.
Du skal vide,
at mit liv er bedre, fordi jeg har mødt dig.
-Det behøver du ikke sige. -Jo.
Jeg bliver ved, indtil du tror mig.
Jeg er ligeglad med slåskampe,
eller at gøre mine venner vrede.
Det er det værd for dig.
Du er den rareste, mest betænksomme og omsorgsfulde
og fantastiske person i hele verden,
og hvis du virkelig vil slå op,
respekterer jeg din beslutning, men jeg ønsker, at vi skal være sammen.
Du er min yndlingsperson, du må tro på mig.
Jeg tror dig.
Vi er på gangen.
Og hvad så?
Har du tid på søndag?
Ja. Hvorfor?
Vil du nu sige, hvor vi skal hen?
Nej.
Jeg har aldrig rejst i denne retning.
Vi er der næsten.
Vent…
Måger?
Du godeste, stranden!
Ja. Overraskelse.
Du godeste!
Hvad var det for?
Du er sådan en nørd.
Jeg tænkte på…
…hvad, hvis jeg sprang ud?
Vil du virkelig det?
Det vil jeg.
Jeg ved, jeg har været ret usikker i noget tid,
men jeg er helt klart biseksuel.
Og jeg vil ikke luske rundt og lade, som om vi bare er platoniske venner.
Jeg siger ikke, at vi skal melde det ud offentligt, men…
…jeg vil sige det til de nærmeste.
Og du skal også kunne sige det.
Jeg kan så godt lide dig.
Og jeg elsker at kunne lide dig.
Jeg kan lide Charlie Spring romantisk, ikke kun venskabeligt!
Hvad?
Jeg troede aldrig, det ville ske.
Heller ikke mig.
Nick?
Ja?
Betyder det, at vi er kærester?
Ja.
Gjorde de sidste ti kys det ikke klart?
Ja?
Vi har aldrig bekræftet det.
Hvorfor er vi sådan?
Hvad laver du?
Sådan der. Kom så.
Du er min kæreste!
Jeg er din kæreste! Vi er kærester!
-Du vover ikke at tabe mig! -Jeg taber dig ikke.
Stop det!
Jeg tror, vi er våde nok.
Jeg er hjemme!
Du ser glad ud. Har du haft en god dag?
Ja, virkelig god.
Mor.
Charlie er min bedste ven.
Hvis du spørger, om han må komme med på ferie,
er svaret nej.
Det var ikke det, jeg ville sige.
Han er min kæreste.
Charlie er min kæreste.
Jeg er stadig til piger, men jeg…
…er også til fyre.
Og jeg og Charlie…
…vi er kærester.
Jeg synes bare…
…du skulle vide det.
Skat.
Tak, fordi du fortæller mig det.
Undskyld, hvis du troede, du ikke kunne fortælle mig det.
Du behøver ikke sige, at du er til piger.
Nej, jeg…
Det er ikke kun fyre.
Det hedder biseksualitet.
-Har du hørt om det? -Ja, det har jeg.
Jeg er ikke fra 1700-tallet.
Hvornår opdagede du det?
Altså…
Vi blev kærester for et par måneder siden, men…
…jeg kunne lide ham længe før det.
Jeg elsker dig.
Hej.
Skal vi fortælle folk det?
Ja.
Tekster af: Anders Søgaard